|  |  |
| --- | --- |
| Številka: 020-156/2024-3150-54 | |
| Ljubljana, dne 5. 5. 2025 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA: Zaključno poročilo Delovne skupine vlade za spremljanje in svetovanje pri prijavi na razpis EU Skupnega podjetja EuroHPC za izgradnjo visokozmogljivega računalnika in tovarne umetne inteligence in informacija** **o uspehu slovenske prijave na razpis – predlog za obravnavo** | | | |
| **1. Predlog sklepov vlade:** | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, 65/14, 55/17 in 163/22) je Vlada Republike Slovenije na … seji pod točko ... dne ………. sprejela naslednji  S K L E P:   1. Vlada Republike Slovenije se je seznanila s poročilom o delu Delovne skupine vlade za spremljanje in svetovanje pri prijavi na razpis EU Skupnega podjetja EuroHPC za izgradnjo visokozmogljivega računalnika in tovarne umetne inteligence«. 2. Vlada Republike Slovenije se je seznanila z informacijo, da je upravni odbor Skupnega podjetja EuroHPC potrdil izbiro Instituta informacijskih znanosti (IZUM) iz Maribora za gostiteljsko organizacijo za superračunalnik EuroHPC s tovarno umetne inteligence. 3. Sklep o ustanovitvi Delovne skupine vlade za spremljanje in svetovanje pri prijavi na razpis EU Skupnega podjetja EuroHPC za izgradnjo visokozmogljivega računalnika in tovarne umetne inteligence št. 38200-7/2024/3 z dne 24. 10. 2024, preneha veljati.   Barbara Kolenko Helbl  GENERALNA SEKRETARKA  Sklep prejmejo:   * Ministrstvo za digitalno preobrazbo, * Ministrstvo za gospodarstvo, turizem in šport, * Ministrstvo za visoko šolstvo, znanost in inovacije, * Ministrstvo za finance, * Ministrstvo za zunanje in evropske zadeve, * Služba Vlade Republike Slovenije za zakonodajo. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Ksenija Klampfer, ministrica za digitalno preobrazbo * dr. Aida Kamišalić Latifić, državna sekretarka, Ministrstvo za digitalno preobrazbo, * Mojca Štruc, v. d. generalnega direktorja Direktorata za digitalno družbo, Ministrstvo za digitalno preobrazbo, * Erika Lenčič Stojanovič, vodja Sektorja za pospeševanje digitalne preobrazbe in vključenosti, Direktorat za digitalno družbo, Ministrstvo za digitalno preobrazbo. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| **4. Predstavniki vlade, ki bodo sodelovali pri delu državnega zbora:/** | | | |
| **5. Kratek povzetek gradiva:** | | | |
| Vlada Republike Slovenije je na 126. redni seji dne 24. 10. 2024 sprejela »Sklep o ustanovitvi Delovne skupine vlade za spremljanje in svetovanje pri prijavi na razpis EU skupnega podjetja EuroHPC za izgradnjo visokozmogljivega računalnika in tovarne umetne inteligence« št. 38200-7/2024/3.  Naloga delovne skupine je bila usklajevanje in zagotavljanje kontinuiranega sodelovanja vseh relevantnih deležnikov in spremljanja stanja priprave na razpis. Delovno skupino je vodila državna sekretarka na MDP dr. Aida Kamišalić Latifić. V delovni skupini so poleg predstavnikov MDP, MVZI in MGTŠ sodelovali deležniki, ki so pripravljali prijavo na razpis in deležniki s strokovnimi znanji, ki so bila potrebna za pripravo kakovostne prijave. Za prijavo na razpis je bilo potrebno pripraviti obsežno in kompleksno dokumentacijo, za kar so bili angažirani vrhunski strokovnjaki s področja superračunalništva in s področja umetne inteligence. Mandat delovne skupine je bil omejen do oddaje prijave na drugi rok razpisa, to je najpozneje do 1. februarja 2025. V času delovanja se je delovna skupina sestala šestnajstkrat in vseskozi uspešno usmerjala pripravo prijave na razpis. Ta je bila slednjič kakovostno in pravočasno pripravljena ter oddana v soboto, 1. februarja 2025. Nosilec prijave na razpis je Institut informacijskih znanost (IZUM) iz Maribora. Z uspešno oddajo prijave na razpis je delovna skupina dosegla vse v sklepu vlade zastavljene naloge in zaključila z delom. Predložitev zaključnega poročila o delu delovne skupine Vladi Republike Slovenije je bila odložena na čas, ko bo znano ali je bila slovenska prijava na razpis uspešna.  Dne 10. 3. 2025 je izvršni direktor Skupnega podjetja EuroHPC, g. Anders Dam Jensen, z dopisom z datumom 8. 3. 2025 obvestil Institut informacijskih znanosti, da je slovenski predlog projekta superračunalnika s tovarno umetne inteligence uspešno prestal ocenjevanje in da je Upravni odbor Skupnega podjetja EuroHPC potrdil izbiro Instituta informacijskih znanosti (IZUM) za gostiteljsko organizacijo za superračunalnik EuroHPC s tovarno umetne inteligence. | | | |
| **6.Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | **NE** |
| b) | usklajenost slovenskega pravnega reda s pravnim redom Evropske unije | | **NE** |
| c) | administrativne posledice | | **NE** |
| č) | gospodarstvo, zlasti mala in srednja podjetja ter konkurenčnost podjetij | | **NE** |
| d) | okolje, vključno s prostorskimi in varstvenimi vidiki | | **NE** |
| e) | socialno področje | | **NE** |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | **NE** |
| **7.a Predstavitev ocene finančnih posledic nad 40.000 EUR:** | | | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | | | |
|  | | Tekoče leto (t) | | t + 1 | | t + 2 | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  | |  | | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  | |  | | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  | |  | | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  | |  | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  | |  | | | |  |
| **II. Finančne posledice za državni proračun** | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | |
|  | | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 | |
|  |  | |  | |  | | | |  | |
| **SKUPAJ** | | | | |  | | | |  | |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 | |
|  |  | |  | |  | | | |  | |
|  |  | |  | |  | | | |  | |
| **SKUPAJ** | | | | |  | | | |  | |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | |
| Novi prihodki | | | Znesek za tekoče leto (t) | | | | Znesek za t + 1 | | | |
|  | | |  | | | |  | | | |
|  | | |  | | | |  | | | |
|  | | |  | | | |  | | | |
| **SKUPAJ** | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu** 2. **Finančne posledice za državni proračun**   **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | |
| **7.b Predstavitev ocene finančnih posledic pod 40.000 EUR:**  / | | | | | | | | | | |
| **8. Predstavitev sodelovanja z združenji občin:** | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | | | |
| **9. Predstavitev sodelovanja javnosti:** | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | NE | | |
|  | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | NE | | |
| **11. Gradivo je uvrščeno v delovni program vlade:** | | | | | | | | NE | | |
| mag. Ksenija Klampfer  ministrica | | | | | | | | | | |

Priloge:

* Predlog sklepa vlade
* Poročilo delovne skupine vlade za spremljanje in svetovanje pri prijavi na razpis skupnega podjetja EuroHPC za izgradnjo visokozmogljivega računalnika in tovarne umetne inteligence

Na podlagi šestega odstavka 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, 65/14, 55/17 in 163/22) je Vlada Republike Slovenije na … seji pod točko ... dne ………. sprejela naslednji

S K L E P:

1. Vlada Republike Slovenije se je seznanila s poročilom o delu Delovne skupine vlade za spremljanje in svetovanje pri prijavi na razpis EU Skupnega podjetja EuroHPC za izgradnjo visokozmogljivega računalnika in tovarne umetne inteligence«.
2. Vlada Republike Slovenije se je seznanila z informacijo, da je upravni odbor Skupnega podjetja EuroHPC potrdil izbiro Instituta informacijskih znanosti (IZUM) iz Maribora za gostiteljsko organizacijo za superračunalnik EuroHPC s tovarno umetne inteligence.
3. Sklep o ustanovitvi Delovne skupine vlade za spremljanje in svetovanje pri prijavi na razpis EU Skupnega podjetja EuroHPC za izgradnjo visokozmogljivega računalnika in tovarne umetne inteligence št. 38200-7/2024/3 z dne 24. 10. 2024, preneha veljati.

Barbara Kolenko Helbl

GENERALNA SEKRETARKA

Sklep prejmejo:

* Ministrstvo za digitalno preobrazbo,
* Ministrstvo za gospodarstvo, turizem in šport,
* Ministrstvo za visoko šolstvo, znanost in inovacije,
* Ministrstvo za finance,
* Ministrstvo za zunanje in evropske zadeve;
* Služba Vlade Republike Slovenije za zakonodajo

Poročilo delovne skupine vlade za spremljanje in svetovanje pri prijavi na razpis skupnega podjetja EuroHPC za izgradnjo visokozmogljivega računalnika in tovarne umetne inteligence

Vlada Republike Slovenije je v skladu s četrtim odstavkom 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in 6. člena Poslovnika Vlade Republike Slovenije (Uradni list RS, št. 43/01, 23/02 – pop., 54/03, 103/03, 114/04, 26/06, 21/07, 31/10, 73/10, 95/11, 64/12, 10/14, 164/20, 35/21, 51/21 in 114/21) sprejela Sklep o ustanovitvi Delovne skupine vlade za spremljanje in svetovanje pri prijavi na razpis skupnega podjetja EuroHPC za izgradnjo visokozmogljivega računalnika in tovarne umetne inteligence (v nadaljnjem besedilu: delovna skupina) št. 38200-7/2024/3, z dne 24. 10. 2024.

Namen delovne skupine je bil spremljanje in svetovanje pri prijavi na razpis skupnega podjetja EuroHPC za izkaz interesa za izbiro gostiteljskih organizacij za pridobitev visoko zmogljivega računalnika, optimiziranega za umetno inteligenco (UI), ali nadgradnjo obstoječega superračunalnika EuroHPC z zmogljivostjo umetne inteligence, napredne eksperimentalne platforme za superračunalništvo, optimizirane za umetno inteligenco (izbirno) ter vzpostavitev tovarne za umetno inteligenco (AI Factory) (v nadaljnjem besedilu: razpis EuroHPC).

Z namenom zagotovitve uspešne prijave na razpis EuroHPC je bila delovna skupina zadolžena za opravljanje naslednjih nalog:

* skrb za usklajeno in kontinuirano sodelovanje vseh relevantnih deležnikov,
* spremljanje stanja priprave na razpis EuroHPC.

Delovno skupino so sestavljali:

* dr. Aida Kamišalić Latifić, državna sekretarka, Ministrstvo za digitalno preobrazbo, vodja delovne skupine,
* dr. Tomaž Boh, generalni direktor Direktorata za znanost in inovacije, Ministrstvo za visoko šolstvo, znanost in inovacije, namestnik vodje delovne skupine,
* mag. Matej Skočir, Ministrstvo za gospodarstvo, turizem in šport, član,
* Karolina Schlegel, Ministrstvo za visoko šolstvo, znanost in inovacije, članica,
* Peter Sterle, Ministrstvo za visoko šolstvo, znanost in inovacije, član,
* Polona Köveš, Ministrstvo za gospodarstvo, turizem in šport, članica,
* Urška Zupin, Ministrstvo za gospodarstvo, turizem in šport, članica,
* mag. Špela Kern, Ministrstvo za digitalno preobrazbo, članica,
* mag. Martin Marzidovšek, Ministrstvo za digitalno preobrazbo, član in
* dr. Radovan Pajntar, Ministrstvo za digitalno preobrazbo, član.

Pri delu delovne skupine so kot zunanji strokovnjaki sodelovali:

* dr. Aleš Bošnjak, IZUM - Institut informacijskih znanosti Maribor,
* Dejan Valh, IZUM - Institut informacijskih znanosti Maribor,
* red. prof. dr. Dean Korošak, Univerza v Mariboru,
* red. prof. dr. Domen Mongus, Univerza v Mariboru,
* izr. prof. dr. Jernej Vičič, Univerza na Primorskem,
* doc. dr. Aleksandar Tošić, Univerza na Primorskem,
* prof. dr. Andrej Filipčič, SLING,
* prof. dr. Samo Stanič, SLING,
* mag. Marko Bonač, ARNES,
* Damjan Harisch, ARNES,
* prof. dr. Sašo Džeroski, Institut Jožef Stefan,
* Andreja Lampe, Gospodarska zbornica Slovenije, SITIP, SRIP GoDigital in AI4Slovenija,
* Damjan Matičič, Slovenski tehnološki forum, GIZ in
* Aleš Pevc, Tehnološki park Ljubljana.

Naloge vodje delovne skupine so bile vodenje in usmerjanje dela delovne skupine ter sklicevanje sestankov delovne skupine, na katere so bili vabljeni tudi zunanji strokovnjaki s specifičnim strokovnim znanjem. Za obravnavo posameznih vprašanj je delovna skupina lahko oblikovala ožje delovne skupine izmed svojih članov in zunanjih strokovnjakov. Analitične in strokovne podlage za delo delovne skupine so zagotavljali njeni člani in zunanji strokovnjaki ter institucije, ki so jih zastopali člani delovne skupine in zunanji strokovnjaki, ki so sodelovali pri delu delovne skupine. Administrativno-tehnično podporo za delo delovne skupine je zagotavljalo Ministrstvo za digitalno preobrazbo. Člani delovne skupine so opravljali naloge v okviru svojih rednih delovnih obveznosti, zunanji strokovnjaki so v delovni skupini sodelovali brezplačno. Mandat delovne skupine je bil časovno omejen do oddaje prijave na drugi rok razpisa EuroHPC, oz. najpozneje do 1. 2. 2025.

**Okvir in okoliščine delovanja delovne skupine**

Razvoj visokozmogljivega računalništva v povezavi z umetno inteligenco sodi med prednostne naloge Evropske unije. Slovenija si prizadeva držati korak s hitrim razvojem tehnologije na tem področju, saj bo po napovedih umetna inteligenca v povezavi z visokozmogljivim računalništvom imela ključno vlogo v digitalni preobrazbi gospodarstva, javnega sektorja in družbe nasploh.

Dne 10. 9. 2024 je EU Skupno podjetje EuroHPC (EuroHPC JU) objavilo dva razpisa z namenom, da bi ugotovili interes gostiteljskih organizacij za nakup ali nadgradnjo superračunalnikov EuroHPC z zmogljivostmi umetne inteligence, nakup napredne poizkusne superračunalniške platforme, optimizirane za umetno inteligenco in vzpostavitev tovarne umetne inteligence, kar je odlična priložnost ne le za nadaljevanje aktivnosti na področju visokozmogljivega računalništva v Sloveniji, temveč tudi za vzpostavitev tovarne umetne inteligence, s katero še ne razpolagamo.

Razpis je predstavljal izziv na katerega se je bilo nujno odzvati z nacionalno prijavo. Ministrstvo za digitalno preobrazbo (MDP), Ministrstvo za visoko šolstvo, znanost in inovacije (MVZI) in Ministrstvo za gospodarstvo, turizem in šport (MGTŠ) so se dogovorili za usklajen pristop, sodelovanje, podporo in skupno financiranje (sredstva MVZI in MDP) slovenske prijave na razpis.

Vlada Republike Slovenije se je z nameravano slovensko prijavo na razpis EU Skupnega podjetja EuroHPC seznanila z obravnavo vladnega gradiva »Informacija o nameravani prijavi na razpis Skupnega podjetja EU EuroHPC za izgradnjo novega visokozmogljivega računalnika in tovarne umetne inteligence ter ustanovitev delovne skupine vlade« št. 020-156/2024-3150 z dne 21. 10. 2024. Sprejela je »Sklep o ustanovitvi Delovne skupine vlade za spremljanje in svetovanje pri prijavi na razpis EU skupnega podjetja EuroHPC za izgradnjo visokozmogljivega računalnika in tovarne umetne inteligence« št. 38200-7/2024/3 z datumom 24. 10. 2024. Udeležba Republike Slovenije za izvedbo projekta superračunalnik s tovarno umetne inteligence bo v višini 50 % od upravičenih stroškov, kot jih predvideva razpis, vendar ne več kot 50.000.000,00 EUR. Sredstva bosta zagotovili Ministrstvo za digitalno preobrazbo in Ministrstvo za visoko šolstvo, znanost in inovacije. Finančni prispevek EU Skupnega podjetja EuroHPC bo pokril do 50 % stroškov nakupa in obratovanja novega superračunalnika in tovarne umetne inteligence.

Z namenom, da bi povečali možnost izbire slovenske prijave na razpisu EU Skupnega podjetja EuroHPC, je bilo potrebno čimbolj povečati mednarodno razsežnost slovenske prijave, da bi bila ta čim bolje ocenjena in izbrana. V ta namen se je, tako kot v preteklosti, Slovenija ponovno povezala z italijanskim superračunalniškim centrom CINECA HPC, ki je italijansko prijavo na razpis EU Skupnega podjetja EuroHPC že oddal v okviru prvega prijavnega roka in tudi že bil potrjen za sofinanciranje s strani EU Skupnega podjetja EuroHPC. Slovenija se je na osnovi vladnega gradiva »Sodelovanje Republike Slovenije z italijanskim superračunalniškim centrom CINECA HPC iz Bologne, v povezavi z nameravano slovensko prijavo na razpis EU Skupnega podjetja EuroHPC za izgradnjo novega visokozmogljivega računalnika in tovarne umetne inteligence v Sloveniji« št. 020-156/2024-3150-26 z dne 25. 10. 2024, s sklepom vlade št. 38200-8/2024/3 z dne 28.10.2024 zavezala, da bo sofinancirala nakup novega specifičnega italijanskega superračunalnika v višini 5.000.000,00 EUR. Celotni stroški lastništva za obdobje 5 let za italijanski superračunalnik bodo predvidoma 290.000.000,00 EUR za strojno opremo ter dodatnih 100.000,00 EUR za stroške obratovanja. Tudi v tem primeru bo finančni prispevek EU Skupnega podjetja EuroHPC pokril do 50 % stroškov nakupa in obratovanja novega italijanskega superračunalnika. Specifične superračunalniške zmogljivosti novega italijanskega superračunalnika bodo dopolnjevale superračunalniške zmogljivosti, ki bodo pridobljene v okviru slovenske prijave na razpis EU Skupnega podjetja EuroHPC. S sofinanciranjem italijanskega superračunalnika bo Slovenija pridobila pravice do uporabe specifičnih italijanskih superračunalniških zmogljivosti v višini vrednosti slovenskega sofinanciranja.

V postopku priprave slovenske prijave na razpis EU Skupnega podjetja EuroHPC se je v strokovnih krogih razvila razprava o potrebi in možnosti, da bi projekt superračunalnika s tovarno umetne inteligence v delu, ki se nanaša na strojno opremo superračunalnika, izvedli v dveh fazah, za kar obstajajo utemeljeni in medsebojno povezani strokovno-tehnični in ekonomski razlogi. Predlog je na sestanku, ki je potekal na MDP dne 15. 1. 2025, dobil podporo državne sekretarke MDP dr. Aide Kamišalić Latifić in državnega sekretarja MVZI dr. Jureta Gašpariča. Tudi stališče predstavnikov Evropske Komisije (DG CONNECT) je, da je dobava strojne opreme superračunalnikov v okviru razpisa EU Skupnega podjetja EuroHPC v dveh časovno zamaknjenih fazah smiselna in predstavlja zaželen pristop pri nabavi superračunalniške strojne opreme. Vlada Republike Slovenije se je dne 22. 1. 2025 seznanila z informacijo, da bo treba v primeru uspeha slovenske prijave na razpis EU Skupnega podjetja EuroHPC v skladu s sklepom Vlade Republike Slovenije št. 38200-7/2024/3 z dne 24. 10. 2024 o dobavi in vzpostavitvi delovanja novega superračunalnika po dveh letih njegovega delovanja tega nadgraditi z novo strojno opremo. Finančni obseg druge faze projekta znaša največ do 50.000.000,00 EUR, od katerih je največ do 25.000.000,00 EUR nacionalnih sredstev, največ do 25.000.000,00 EUR pa znaša predvideno sofinanciranje EU Skupnega podjetja EuroHPC. V drugi fazi projekta bo nabavljena novejša superračunalniška tehnologija, ki bo omogočala nadaljnjo konkurenčnost superračunalnika in tovarne umetne inteligence.

**Delovanje delovne skupine**

Delovna skupina je bila s sklepom vlade ustanovljena za namen spremljanja in svetovanja pri pripravi slovenske prijave na razpis, vodila jo je državna sekretarka na MDP dr. Aida Kamišalić Latifić. Naloga delovne skupine je bila usklajevanje in zagotavljanje kontinuiranega sodelovanja vseh relevantnih deležnikov in spremljanja stanja priprave na razpis. V delovni skupini so poleg predstavnikov MDP, MVZI in MGTŠ sodelovali deležniki, ki so pripravljali prijavo na razpis in deležniki s strokovnimi znanji, ki so bila potrebna za pripravo kakovostne prijave. Za prijavo na razpis je bilo potrebno pripraviti obsežno in kompleksno dokumentacijo, za kar so bili angažirani vrhunski strokovnjaki s področja superračunalništva in s področja umetne inteligence. V času delovanja se je delovna skupina sestala šestnajstkrat in vseskozi uspešno usmerjala pripravo prijave na razpis.

Delovna skupina se je seznanila, spremljala, obravnavala, usklajevala ali usmerjala najrazličnejše, s pripravo prijave povezane teme, med drugimi:

* Organizacijo dela, vzpostavitev Teams skupine za sodelovanje, urejanje dostopov.
* Razdelitev dela med deležniki, institucijami in osebami, ki so pripravljale prijavo.
* Delitev na dva sklopa, del ki se nanaša na superračunalnik in del, ki se nanaša na tovarno umetne inteligence.
* Določitev časovnice za pripravo prijave.
* Opredelitev delovnih sklopov prijave in koordinatorjev posameznih sklopov.
* Poenotenje razlik v pogledih in pričakovanjih konzorcijskih partnerjev.
* Vzpostavljeni stiki, posvetovanja, pogovori o morebitnem sodelovanju in opredelitev sodelovanja z drugimi državami (Srbija, Makedonija, Hrvaška, Bosna in Hercegovina, Italija, Avstrija, Norveška).
* Udeležba na sestankih s predstavniki Evropske Komisije in EuroHPC.
* Udeležba na mednarodnih sestankih v povezavi z umetno inteligenco z namenom pridobivanja informacij in povezovanja.
* Organizacija in udeležba na sestankih različnih podskupin.
* Opredelitev sodelovanja s tujimi tovarnami umetne inteligence.
* Opredelitev vloge in vključitev EDIH in EDIC.
* Opredelitev povezljivosti z EU podatkovnimi prostori.
* Določitev razmerja stroškov superračunalnika in stroškov tovarne umetne inteligence v okviru razpoložljivih sredstev.
* Ugotavljanje potreb po storitvah tovarne umetne inteligence.
* Opredelitev poslovnega modela tovarne umetne inteligence.
* Opredelitev cenovne strategije storitev tovarne umetne inteligence in superračunalniških storitev.
* Obravnava potrebnih priglasitev državnih pomoči, državnih subvencij, vavčerjev.
* Tvorba konzorcija, konzorcijska pogodba.
* Zadovoljitev potreb po strokovnih kadrih v tovarni umetne inteligence.
* Umeščanje superračunalnika na predvideni lokaciji.
* Analiza in napoved porabe električne energije za delovanje superračunalnika.
* Povečanje razpoložljivih sredstev, dvofazna gradnja superračunalnika, podaljšanje življenjske dobe.
* Definicija terminskega plana za čimprejšnjo vzpostavitev delovanja tovarne umetne inteligence, še pred nabavo namenske strojne opreme.
* Priprava dodatnih vladnih gradiv.
* Kombiniranje različnih virov financiranja.
* Izvedba internega razpisa MVZI.
* Vključitev strateških dokumentov in vsebin v prijavo.
* Pridobitev pisem podpore industrije projektu.
* Pridobitev pisem podpore drugih držav.
* Priprava pisma zaveze.
* Postopki oddaje prijave na razpis.

Prijava na razpis EuroHPC je bila kakovostno in pravočasno pripravljena ter oddana v soboto, 1. februarja 2025. Nosilec prijave na razpis je Institut informacijskih znanost (IZUM) iz Maribora.

**Izbira in potrditev Instituta informacijskih znanosti (IZUM) iz Maribora za gostiteljsko organizacijo za superračunalnik EuroHPC s tovarno umetne inteligence.**

Dne 10. 3. 2025 je izvršni direktor Skupnega podjetja EuroHPC, g. Anders Dam Jensen, z dopisom z datumom 8. 3. 2025 obvestil Institut informacijskih znanosti, da je slovenski predlog projekta superračunalnika s tovarno umetne inteligence uspešno prestal ocenjevanje in da je Upravni odbor Skupnega podjetja EuroHPC potrdil izbiro Instituta informacijskih znanosti (IZUM) za gostiteljsko organizacijo za superračunalnik EuroHPC s tovarno umetne inteligence.

**Zaključek dela delovne skupine**

Mandat delovne skupine je bil omejen do oddaje prijave na drugi rok razpisa, to je najpozneje do 1. februarja 2025. Z uspešno oddajo prijave na razpis je delovna skupina dosegla vse v sklepu vlade zastavljene naloge in zaključila z delom. Predložitev zaključnega poročila o delu delovne skupine Vladi Republike Slovenije je bila odložena na čas, ko bo znano ali je bila slovenska prijava na razpis uspešna.